Aleksey Petrushin. Aleksey Alekseevich Petrushin (; 29-yanvar 1952-yil Moskva viloyati SSSR) – sovet futbolchisi, sovet va rus futbol murabbiyi. SSSR xalqaro toifadagi sport ustasi (1979). Yarim himoyachi sifatida oʻynagan. Futbolchilik faoliyati. Aleksey ODO va „Torpedo“ (Lyubertsi) bolalar jamoalari tarbiyalanuvchisi hisoblanib, Torpedo jamoasida professional faoliyatini boshlagan. Birinchi murabbiy I. F. Baykov. Petrushin1972-yil 3-iyunda Moskavaning „Dinamo“ klubi asosiy tarkibida debyut qilgan. Aleksey „Dinamo“ jamoasi safida jami 305 ta oʻyin oʻtkazgan boʻlib (SSSR chempionatlarida 244 ta oʻyin oʻtkazgan holda, mamlakat kubogida 42 ta va yevrokuboklarda 19 ta), 24 ta gol urgan. Moskvaning „Dinamo“ jamoasidan soʻng keyinchalik Toshkentning „Paxtakor“ va Krasnodarning „Kuban“ klublarida oʻynagan Murabbiylik faoliyati. Aleksey 1985-yil Oʻzbekistonda murabbiylik faoliyatini boshlagan. Dastlab Shahrixonning „Shaxrixonets“, Andijonning „Paxtakor“ jamoalarida yordamchi murabbiy boʻlgan. 1990-yilda Sovet Ittifoqi Oliy murabbiylar maktabini tamomlagan. Shundan soʻng „Prometey“ (Lyubertsi), „Dinamo-Gazovik“ (Tyumen), „Arsenal“ (Tula), „Spartak“ (Shchelkovo), „Dinamo“ (Moskva), „Shinnik“ (Yaroslavl), Ximki (Moskva), Lukoyl (Chelyabinsk), Qayrat (Olma-Ota), Metallurg (Lipetsk), Luxovitsi jamoalariga murabbiylik qilgan. 2010-yilda Aleksey Sokol Saratov jamoasini boshqargan. 2011—2012-yillarda „Chelyabinsk FK“ jamoasini boshqargan. 2014-yilning 19-mayidan Petrushin Semipalatinskning „Spartak“ jamoasi rahbariyati bilan kelishuvga erishgan va bosh murabbiy sifatida faoliyat olib borgan. 2015-yilgi mavsum oxirida Aleksey „Spartak“ jamoasini tark etgan. 2017-yilning fevral oyida u Qozogʻistonning „Ordabasi“ klubiga bosh murabbiy etib tayinlangan. Jamoa Aleksey qoʻl ostida mavsumda ilk bor Qozogʻiston chempionatining bronza medali sohibiga aylangan. 2018-yilning yanvarida klub prezidenti Baxtiyar Bayseyitov ketganidan keyin klubni tark etgan.